Csót Község Önkormányzati

Képviselő-testülete

Szám: 55-5/2018.

J e g y z ő k ö n y v

Csót Község Önkormányzati Képviselő-testületének


2018. augusztus 23-án tartott nyilvános üléséről


                                                                               Határozat: 69-72/2018.

                                              J e g y z ő k ö n y v

Készült: Csót Község Önkormányzati Képviselő-testületének 2018.

               augusztus 23-án 17.00 órakor tartott nyilvános üléséről.



Az ülés helye: Önkormányzati Hivatal.

Jelen vannak: Kékesi István polgármester, Horváth István, Horváth Ágnes, 

Dr.Lukács László, Szabó Józsefné, és Vanyúr László képviselők (6 fő)

Távolmaradását bejelentette: Vöörösvári Istvánné képviselő.

Tanácskozási joggal jelen van: Takács Imre jegyző

Kékesi István polgármester köszönti a megjelenteket. A jelenléti ív alapján megállapítja, hogy a képviselő-testület tagjai közül 7 fő jelen van, az ülés

határozatképes, azt megnyitja.

Ismerteti az ülés napirendi tervezetét:
1./ Beiskolázási támogatás.
2./ Szociális tűzifa pályázat.

3./ Házi segítségnyújtás térítési díja.

4./ vegyes ügyek.
A képviselő-testület tagjai a napirendre tett javaslatot  7 igen, 0 nem szavazattal, tartózkodás nélkül elfogadták.

Napirend tárgyalása:

1./ Beiskolázási támogatás.
     Előadó: Kékesi István polgármester.

A polgármester javaslatot tesz a tanévkezdési támogatások összegeire.

Az előterjesztéssel kapcsolatban kérdés és hozzászólás nem volt.

Csót Község Önkormányzati Képviselő-testülete 6 igen, 0 nem szavazattal,

tartózkodás nélkül az alábbi határozatot hozta:

69/2018.(VIII.23.) határozat:

Csót Község Önkormányzati Képviselő-testülete a 2018/19-es tanév (nevelési év) kezdési támogatásokat az alábbiak szerint biztosítja:

Óvodás gyermekek részére gyermekenként 3.000,-Ft, amelyből 500,-Ft-ot az intézmény kap meg, amiből finanszírozza az új óvodai év kezdetén feltétlenül felmerülő kiadásokat.

A testület az általános iskolai tanulók részére ingyenes füzetcsomagot biztosít.

A középiskolai tanulók 7.000,-Ft összegű támogatásban részesülnek.

Felkéri a képviselő-testület a polgármestert, hogy a támogatások kifizetéséről gondoskodjon.

Határidő: folyamatos.

Felelős: Kékesi István polgármester.

2./ Szociális tűzifa pályázat.

     Előadó: Kékesi István polgármester.

A polgármester elmondja, hogy ismét kiírásra került a szociális tűzifa pályázat.

A korábbi évek tapasztalatai alapján javasolja a pályázat benyújtását.

Az előterjesztéssel kapcsolatban kérdés és hozzászólás nem volt.

Csót Község Önkormányzati Képviselő-testülete 6 igen, 0 nem szavazattal,  tartózkodás nélkül az alábbi határozatot hozta:
70/2018. (VIII.23.) h a t á r o z a t :
Csót Község Önkormányzati Képviselő-testülete pályázatot nyújt be a települési önkormányzatok szociális célú tüzelőanyag vásárlásához kapcsolódó kiegészítő támogatásra. Az önkormányzat vállalja, hogy a szociális célú tüzelőanyagban részesülőktől ellenszolgáltatást nem kér, valamint, hogy a saját forrás összegét költségvetésében biztosítja.
Felhatalmazza a testület a polgármestert a pályázat benyújtására.

Határidő: 2018. augusztus 31.
Felelős: Kékesi István polgármester.

3./ Házi segítségnyújtás térítési díja.

     Előadó: Kékesi István polgármester.

A polgármester tájékoztatja a képviselő-testületet arról, hogy községünkben a házi segítségnyújtást a Pápakörnyéki Önkormányzatok Feladatellátó Társulása biztosítja. Az intézményi térítési díj összegéről  a gesztor, Vaszar Község Önkormányzata alkot rendeletet. A rendelet megalkotásához szükség van az érintett önkormányzatok egyetértő határozatára. Javasolja az egyetértés megadását.
Az előterjesztéssel kapcsolatban kérdés és hozzászólás nem volt.

Csót Község Önkormányzati Képviselő-testülete 6 igen, 0 nem szavazattal,  tartózkodás nélkül az alábbi határozatot hozta:
71/2018. (VIII.23.) h a t á r o z a t :
Csót Község Önkormányzati Képviselő-testülete a Pápakörnyéki Önkormányzatok Feladatellátó Társulás Társulási Tanácsa 9/2018.(V.23.) határozatával jóváhagyott intézményi térítési díj önkormányzati rendeletben történő megállapításával egyetért.

Felkéri a testület a polgármestert, hogy a határozatról a Társulási Tanácsot értesítse.

Határidő: 2018. szeptember 30.

Felelős: Kékesi István polgármester.

4./ Vegyes ügyek:

I. Kékesi István polgármester ismerteti a Csóti Csodavilág Óvoda intézmény vezetőjének megkeresését az óvoda működésével kapcsolatban. Kéri a szükséges fenntartói határozat meghozatalát.

Az előterjesztéssel kapcsolatban kérdés és hozzászólás nem volt.

Csót Község Önkormányzati Képviselő-testülete 6 igen, 0 nem szavazattal, tartózkodás nélkül az alábbi határozatot hozta:

72/2018.(VIII.23.) határozat:
Csót Község Önkormányzata, mint fenntartó (8558 Csót, Rákóczi u. 38.) a Csóti Csodavilág Óvoda (8558 Csót, Rákóczi u. 6., OM:201 901) működésével kapcsolatban az alábbi határozatot hozza:
Nevelési év:  2018/2019.
1.Az óvoda napi és heti nyitvatartási ideje: naponta 7:00 órától 16:30 óráig, a hét 5 napján (hétfőtől péntekig)

2.A nevelési évben indítható óvodai csoportok száma : 2 óvodai csoport (a maximális férőhely a hatályos alapító okirat szerint: 25 fő)

3.A fenntartó az adott nevelési évben egy alkalommal kötelezi az intézményvezetőt arra, hogy az intézmény tevékenységéről átfogó módon beszámoljon. Határidő: 2019. 09. 15.

4.A nevelési évben a pedagógus álláshelyek száma: 3 fő + az 1 fő óvodavezető

(óvodapedagógusi feladatokat is ellátva) 

A technikai alkalmazottak (dajkák) álláshelyeinek száma: 2 fő

5.Az óvoda téli zárva tartásának időpontja: 2018. december 22-től 2019. január 2-ig (A zárva tartás előtti utolsó nevelési nap: 2018. december 21., péntek, első pedig: 2019. január 3. csütörtök.) , amelyről az óvoda legkésőbb 2018. szeptember 15-ig a szülőket tájékoztatja.

6.A 2019/2020-as nevelési évre a beíratás időpontja: 2019. április 29-30.

7.Az óvoda nyári zárva tartásának időpontja: 2019. július 1-től 27-ig, amelyről az óvoda legkésőbb február 15-ig a szülőket tájékoztatni köteles.

Hatályos: 2018. 09. 01-től.
Felkéri a képviselő-testület a polgármestert, hogy a határozatról az óvoda-vezetőt értesítse.

Határidő: 2018. augusztus 31.

Felelős: Kékesi István polgármester.

II. Kérdések, hozzászólások:
Szabó Józsefné képviselő:
Mikor valósul meg a Petőfi utca csapadékvíz elvezetése?

Kékesi István polgármester:

Jelenleg nincs pénzünk a kivitelezésre, reméljük jövőre megvalósulhat.

Horváth István képviselő:

Az iparűzési adó csökkentését és az építményadó összegének emelését javasolja.
Kékesi István polgármester:

Az adóerő képesség megállapításánál akkor is 1,8%-os mértéket vesznek figyelembe, ha alacsonyabb összeget állapítunk meg. 
Szabó Józsefné képviselő:

A labdarúgó pálya meszelését, a mosást és a fű nyírását ki végzi?

Kékesi István polgármester:

A pálya meszelését és a mosást a sportegyesület végezteti el. A fű nyírását a falugondnok végzi.

Szabó Józsefné képviselő:

Többen kérdezték tőle, hogy a hőskert felújításakor miért kerülnek oda padok.

Kékesi István polgármester:

A látványterv több padot tüntet fel, a valóságban majd egy, vagy két pad elhelyezésére kerül sor.

Horváth István képviselő:

Jó lenne, ha az önkormányzat el tudná végeztetni az iskola meghibásodott esőcsatornájának javítását.

Kékesi István polgármester:

A javításról a testület már több mint két éve döntött. Intézményvezető asszony felhatalmazást kapott a munka elvégeztetésére, azzal, hogy a számla összegét az önkormányzat fogja kifizetni.

Horváth István képviselő:

Javasolja, hogy az önkormányzat méltó módon emlékezzen meg az I. világháború befejeződéséről. A megemlékezés helyszíneként a hadifogoly tábor temetőjét tartja legalkalmasabbnak.

Kékesi István polgármester:

A megemlékezés szerepel az önkormányzat programjai között.
Szabó Józsefné képviselő:

Javasolja, hogy az iskolában kerüljön elhelyezésre emléktábla, amely a korábbi években ott dolgozó iskola igazgatók (esetleg valamennyi pedagógus) neveit tartalmazza. 

Javasolja továbbá, hogy minden újszülött gyermek megszületésének emlékére az önkormányzat ültessen fát a településen.
Kékesi István polgármester:

Nem látja akadályát annak, hogy képviselő asszony javaslatai megvalósulhassanak.

Kékesi István polgármester a képviselő-testület ülését 18:10 órakor bezárta.

Kmf.

                             Kékesi István                                  Takács Imre

                             polgármester                                    jegyző

